**Tisztelt Végzős Hallgató!**

(Felsőoktatási szakképzés)

A végzéssel kapcsolatos adminisztrációs feladatai megkönnyítése érdekében szeretnénk felhívni figyelmét az alábbi teendőkre:

**Záródolgozat benyújtásának határideje: 2018. május 11. 12 óra**

**(késedelmes leadásra nincs lehetőség)**

A záródolgozatot az intézeti adminisztráción kell leadni (ahová a szakfelelős oktató / belső konzulens tartozik).

A záródolgozatot egy bespirálozott példányban, konzulens által aláírt konzulensi lappal *(3.sz. melléklet)* együtt kell leadni**,** a konzulensi lapot nem kell a dolgozatba beleköttetni, csak beletenni**.** A nyilatkozatot *(2. sz. melléklet)* a záródolgozat utolsó oldalaként bele kell fűzni a dolgozatba. **(A formanyomtatvány letölthető:** [**https://econ.unideb.hu/hu/node/205**](https://econ.unideb.hu/hu/node/205) **oldalról)**

**A záródolgozat DEA –ba való feltöltésének határideje: 2018. május 18. 12 óra (késedelmes feltöltésre nincs lehetőség)**

A feltöltés menetéről szóló tájékoztató anyagokat, a záródolgozat pdf fájllá alakításának útmutatóját megtalálja a <http://ganymedes.lib.unideb.hu:8080/dea/handle/2437/85081> címen. Feltöltés előtt, ajánlott elolvasnia: <https://dea.lib.unideb.hu/dea/bitstream/handle/2437/85081/feltoltesi_utmutato_szoveges_altalanos.pdf?sequence=33&isAllowed=y>

A titkosított záródolgozatot is fel kell tölteni a DEA-ba. A titkosítást igazoló dokumentumot a dolgozattal együtt - külön fájlban, (védett) pdf formátumban - kérjük feltölteni.

A záródolgozat titkosítását az a gazdasági társaság/intézmény kezdeményezheti, mely a záródolgozata elkészítéséhez olyan adatokat/információkat biztosított, ill. a záródolgozat eredményeként olyan adatokhoz, információkhoz jutott, melyek az üzleti/hivatali érdekei védelmében azt indokolják. A záródolgozat titkosítása legfeljebb 5 évre kérhető és a diplomamunka szerint illetékes tanszék vezetőjénél kell azt kezdeményezni írásbeli kérelem formájában (kérelem formanyomtatvány [Diplomamunka titkosítás - formanyomtatványok](http://techtransfer.unideb.hu/tartalom/25/diplomamunka-titkositas?menu_id=1&menu_parent_id=2&item_id=20) (HALLGATÓKNAK/DIPLOMAMUNKA-TITKOSÍTÁS) címen érhető el.)

A titkosításhoz szükséges dokumentumok ügyintézését a záródolgozat leadási határideje előtt legalább két héttel indítsa el, mert ezeket mellékelni kell a záródolgozat leadásakor/feltöltésekor. Az elfogadott és betöltött záródolgozatot az Intézet visszaigazolja e-mailen[[1]](#footnote-1). A betöltött záródolgozatról egyéb igazolást nem adunk ki.

**2018. június 4-6. közötti időszakban kerül sor a gyakorlati beszámolóra**. A gyakorlati védésen csak az a hallgató jelenhet meg, aki nyomtatott és elektronikus záródolgozatát mindkét helyre a megadott időben leadta illetve feltöltötte a fent leírtak szerint.

**Záróvizsga időszak: 2018. június 11-12.**

A záróvizsga tételsor április közepétől lesz elérhető a kari honlapon.

A GTK végzős hallgatóinak a könyvtári tartozással kapcsolatban a <https://econ.unideb.hu/hu/node/134> linken található nyomtatványt kell kitöltve a Böszörményi úti Campus Könyvtárban vagy a Kassai úti Campus Könyvtárban egy példányban aláíratni; ezzel igazolják, hogy a könyvtár felé nincs tartozásuk. Az igazolást a záróvizsgára kell magukkal hozniuk.

Fontos: Az igazolás (könyvtári kikörözés) bemutatása nélkül nem lehet záróvizsgát tenni.

1. Esetleg a visszaigazolt e-mailt kinyomtathatja a hallgató, amit el tud vinni a védésre. [↑](#footnote-ref-1)